4. * * * (Сладак је живот, чаробан и мио)
Војислав Илић 

Сладак је живот, чаробан и мио,
Сладак је живот, ма и тужан био.
И туга људска има своје дражи,
Клонулу душу она ипак снажи.

И сунце сјајно својим путем тече,
Јутро нам враћа, што нам узме вече,
Будала само грози се од ноћи,
Јер смета с ума да дан мора доћи.

28. јануара 1893.

Извори 

 ''Војислав Илић: Лирско песништво, страна 238, 2. књига, Вук Караџић, Београд.

Војислав Илић